Title: Parykker, stiletter og frigjøring
Description: Parykker, stiletter og frigjøring? er en historisk reise gjennom scenekunsten kjent som dragshow. Denne fabelaktige, fargerike, flamboyante og viktige delen av norsk kulturhistorie er nå dokumentert for aller første gang, og samlet mellom to permer med et fabelaktig omslag, på 208 glinsende, glitrende, glossy boksider. Her kan du lese artistenes personlige fortellinger, beundre de villeste kreasjoner, og nyte de fargerike bildene av denne kunstformen som går helt tilbake til slutten av 1800-tallet og frem til dagens dragqueens. De siste tre årene har forfatter Daisy Sælen Hafstad, vandret land og strand, søkt med lys og lykt, snudd hver sten, godsnakket, overtalt og solgt mer enn bare sin sjel på jakt etter draghistoriske skatter. Hva hun fant underveis var ikke kun stiletter og skimrende paljettkjoler, men også en frigjøringskamp som mange i dag tar for gitt. Dermed er boken ikke kun et historisk verk og et pompøst fotoalbum, men en kampskrift for hele Norges skeive befolkning.
Subjects: Drag shows, History, Drag queens, LGBTQ drag
Places: Norway